pythainlp/thai-financial-dataset huggingface dataset:
ข้อมูลสรุป (EXECUTIVE SUMMARY)

บริษัท ไทย โอ. พี. พี. จำกัด (มหาชน) ได้จัดตั้งขึ้นเป็นบริษัทจำกัด
ภายใต้ประมวลกฎหมายแพ่งและพาณิชย์ของประเทศไทย เมื่อวันที่ 12 พฤษภาคม 2526
ต่อมาบริษัทฯ ได้จดทะเบียนแปรสภาพเป็นบริษัทมหาชนจำกัด ตามกฎหมายว่าด้วยบริษัทมหาชนจำกัด
เมื่อวันที่ 3 มิถุนายน 2537 โดยมีทุนจดทะเบียน 60 ล้านบาท เรียกชำระแล้ว 60 ล้านบาท
โดยเริ่มดำเนินธุรกิจด้วยการเป็นผู้ผลิตแผ่นฟิล์ม โอ. พี. พี. (Oriented Polypropylene
Film) ต่อมาได้ขยายสายการผลิตไปสู่ผลิตภัณฑ์ฟิล์มพลาสติก
บริการงานพิมพ์ฉลากกาวสำหรับบรรจุภัณฑ์ และในปี 2544
บริษัทได้ร่วมทุนกับบริษัทที่ก่อตั้งและดำเนินการในประเทศเวียดนาม
ตั้งโรงงานผลิตหลอดลามิเนทเพื่อใช้บรรจุยาสีฟันให้ลูกค้าซึ่งเป็นบริษัทข้ามชาติที่มีการจำหน่ายทั่วทั้งภูมิภาคเอเชีย
โดยบริษัทได้รับการคัดเลือกจากลูกค้ารายดังกล่าวให้เป็นผู้ผลิตแต่ผู้เดียวสำหรับภูมิภาคนี้
และผลการดำเนินงานที่ผ่านมาให้ผลตอบแทนการลงทุนอยู่ในระดับที่น่าพอใจ

ประเภทกลุ่มผลิตภัณฑ์และงานบริการของบริษัทฯ มีดังนี้

ผลิตภัณฑ์ของบริษัท

-   ฟิล์มหด โอ.พี.พี.(Shrinkable O.P.P. Film)

-   ฟิล์ม ซี.พี.พี.(Cast Polypropylene Film)

-   ฟิล์มแมททัลไลซ์ (Metallized Film)

-   ฟิล์มลามิเนท(LLDPE Lamination Grade)

-   ฟิล์มหด (PE Shrink Film)

-   ถุงไนล่อน (Nylon Bag)

-   หลอดลามิเนทสำหรับบรรจุยาสีฟัน

  (Laminated Toothpaste Tubes)

งานบริการ

-   การพิมพ์บนฉลากกาวสำหรับบรรจุภัณฑ์

  (Sticker Label Printing)

-   บริการพิมพ์ระบบกราเวียร์ (Gravure Printing)

  ผลิตภัณฑ์ที่ ซื้อมา-ขายไป

-   ฟิล์มยืด (Stretch Film)

-   ฟิล์มผนึกสุญญากาศ (Skin Vacuum Film)

-   ฟิล์มป้องกันการขีดข่วน (Protection Film)

-   ฟิล์ม โอ.พี.พี.ชนิดผนึกด้วยความร้อน

  ( Heatsealable O.P.P. Film )

-   ฟิล์มหด (Shrink Film) ยี่ห้อ Clysar

  ซึ่งบริษัทฯเป็นตัวแทนจำหน่ายของ

  บริษัท Bemis สหรัฐอเมริกา

ด้วยความหลากหลายและคุณภาพของสินค้าที่มีจำหน่าย
นโยบายที่มุ่งเน้นให้เป็นผู้ชำนาญด้านบรรจุภัณฑ์และการพิมพ์ เครื่องจักรและเทคโนโลยีที่ทันสมัย
และผ่านการรับรองระบบคุณภาพมาตราฐาน ISO-9001:2000
ทำให้บริษัทได้รับความไว้วางใจและการสนับสนุนจากลูกค้าอย่างต่อเนื่อง

นอกเหนือจากจุดเด่นดังกล่าวข้างต้น บริษัทมีหน่วยงานวิจัยและพัฒนา
เพื่อพัฒนาผลิตภัณฑ์และปรับให้เหมาะสมกับการใช้งานของลูกค้า
มีหน่วยงานขายที่สามารถแนะนำการใช้งานที่เป็นลักษณะเฉพาะของลูกค้าแต่ละราย
ตลอดจนการร่วมแก้ไขปัญหากับลูกค้าอย่างใกล้ชิด รวมทั้งการกำหนดราคาที่แข่งขันได้
ต่างๆเหล่านี้เป็นปัจจัยสำคัญที่ทำให้บริษัทสามารถรักษาส่วนแบ่งตลาดและมีฐานของลูกค้าที่มั่นคงท่ามกลางภาวะการแข่งขันที่สูงอย่างในปัจจุบัน

ผลการดำเนินงานในปี 2549 และปี 2548 บริษัทมีรายได้รวม 828.07 ล้านบาท และ 782.69
ล้านบาท มีกำไรสุทธิจำนวน 40.84 ล้านบาท และ 44.50 ล้านบาท ตามลำดับ

ฐานะการเงิน บริษัทมีสินทรัพย์รวม 653.98 ล้านบาท
หนี้สินรวมซึ่งเป็นหนี้สินหมุนเวียนทั้งหมดจำนวน 131.85 ล้านบาท ส่วนของผู้ถือหุ้น 522.13
ล้านบาท ในจำนวนนี้มีกำไรสะสมที่ยังไม่ได้จัดสรรจำนวน 410.87 ล้านบาท
และบริษัทมีอัตราส่วนสภาพคล่องอยู่ในเกณฑ์ดี
มีกระแสเงินสดจากกิจกรรมดำเนินงานเป็นบวกอย่างสม่ำเสมอ
ทำให้บริษัทสามารถหมุนเวียนกระแสเงินสดจากการดำเนินงานโดยไม่มีการใช้แหล่งเงินทุนจากภายนอก

อย่างไรก็ตาม บริษัทได้สรุปปัจจัยที่เป็นความเสี่ยงที่สำคัญๆไว้แล้วในหัวข้อ “ปัจจัยความเสี่ยง”
ซึ่งผู้ลงทุนควรศึกษารายละเอียดข้อมูล ในส่วนที่ 2 ก่อนตัดสินใจลงทุนในหลักทรัพย์
แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2549

สารบัญ

หน้า

  ส่วนที่ 1 ข้อมูลสรุป (Executive Summary) 2

ส่วนที่ 2 บริษัทที่ออกหลักทรัพย์ 4

1.  ปัจจัยความเสี่ยง 5

2.  ลักษณะการประกอบธุรกิจ 7

3.  การประกอบธุรกิจของแต่ละสายผลิตภัณฑ์ 10

4.  การวิจัยและพัฒนา 20

5.  ทรัพย์สินที่ใช้ในการประกอบธุรกิจ 21

6.  โครงการในอนาคต 23

7.  ข้อพิพาททางกฎหมาย 24

8.  โครงสร้างเงินทุน 25

9.  การจัดการ 27

10. การควบคุมภายใน 38

11. รายการระหว่างกัน 40

12. ฐานะการเงินและผลการดำเนินงาน 42

13. ข้อมูลอื่นที่เกี่ยวข้อง 51

  ส่วนที่ 3 การรับรองความถูกต้องของข้อมูล 52

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 54

  เอกสารแนบ 2 รายละเอียดเกี่ยวกับกรรมการของบริษัทย่อย 58

เอกสารแนบ 3 บุคคลอ้างอิงอื่นๆ 59

  เอกสารแนบ 4 รายงานคณะกรรมการตรวจสอบ
4. การวิจัยและพัฒนา

บริษัทฯ ตระหนักถึงความสำคัญของงานด้านการวิจัยและพัฒนา จึงได้จัดให้มีหน่วยงานวิจัยและพัฒนา
โดยมีวัตถุประสงค์เพื่อพัฒนาผลิตภัณฑ์ใหม่ๆ
ให้ตอบสนองความต้องการของลูกค้าและมีส่วนแบ่งตลาดมากขึ้น อีกทั้งเพื่อให้ลดต้นทุนการผลิต
ทำให้บริษัทสามารถแข่งขันด้านราคา
ดังนั้นบริษัทได้มีการลงทุนในเครื่องมือที่จำเป็นต่อการวิจัยและทดสอบคุณสมบัติทางพลาสติกที่ทำให้สามารถทราบผลการทดสอบได้อย่างรวดเร็ว
โดยมุ่งเน้นการทดสอบผลของผลิตภัณฑ์และการเก็บข้อมูลในเชิงวิเคราะห์หาสาเหตุ
เพื่อนำไปสู่การแก้ไขในเชิงพัฒนาได้ดีที่สุด

ในปี 2549 ที่ผ่านมา บริษัทใช้งบประมาณไปจำนวน 1.2 ล้านบาท
ในการพัฒนาเทคโนโลยีการผลิตสำหรับผลิตภัณฑ์เดิมที่มีอยู่ให้มีคุณสมบัติเพิ่มเติมทำให้สามารถลดการใช้วัตถุดิบ
และลดปริมาณการใช้พลังงานได้สำเร็จ ดังนี้

-   ฟิล์ม LLDPE สำหรับซองบรรจุน้ำมันที่เป็นเครื่องปรุงในบะหมี่กึ่งสำเร็จรูป
    บริษัทฯได้ปรับปรุงคุณภาพใหม่ โดยปรับให้เนื้อฟิล์มมีความนุ่มมากขึ้นและซีลที่อุณหภูมิต่ำลง

-   ฟิล์ม MCPP
    บริษัทสามารถพัฒนาผลิตภัณฑ์ให้ฟิล์มมีคุณสมบัติในการป้องกันการซึมผ่านก๊าซออซิเจนได้ดีขึ้น
    และพัฒนาเทคโนโลยีการผลิตให้สามารถลดการใช้พลังงานและปริมาณสูญเสียในขั้นตอนการผลิต
ส่วนที่ 2 บริษัทที่ออกหลักทรัพย์

บริษัทไทย โอ.พี.พี.จำกัด (มหาชน) ประกอบธุรกิจหลักในการผลิต
และจำหน่ายสินค้าประเภทฟิล์มพลาสติกสำหรับหีบห่อ-บรรจุภัณฑ์ และให้บริการงานพิมพ์
จดทะเบียนเป็นนิติบุคคลตามกฎหมายว่าด้วยกฎหมายมหาชนจำกัด ทะเบียนเลขที่ 0107537001994
(ทะเบียนเลขที่เดิม บมจ. 446) เดิมชื่อ บริษัท ไทย โอ.พี.พี. จำกัด ทะเบียนเลขที่
1906/2526 ทุนจดทะเบียน 60 ล้านบาท จำนวน 6 ล้านหุ้น มูลค่าที่ตราไว้หุ้นละ10บาท
ชำระเต็มมูลค่า

สำนักงานใหญ่ : 1741 ถนน จันทน์ แขวง ทุ่งมหาเมฆ เขตสาทร กรุงเทพฯ 10120

โทรศัพท์ : (662) 0-2285- 4940, 0-2678-1051-5

โทรสาร : (662) 0-2285-4942, 0-2678-1175

Web site : http://www.topp.co.th

E-mail : topp@topp.co,th
บุคคลที่มีผลประโยชน์ร่วมและรายการระหว่างกัน

เนื่องจากบริษัทมีรายการค้ากับบริษัทจำนวนหนึ่ง ซึ่งบริษัทเหล่านี้เกี่ยวข้องกันโดยมีผู้ถือหุ้นและ/หรือ
กรรมการบางท่านร่วมกัน มีข้อมูล ณ สิ้นปี 2543 ดังนี้

1. บริษัท เหรียญทองลามิทิวบ์ จำกัด : ประกอบธุรกิจหลักผลิตหลอดบรรจุภัณฑ์สินค้าทุกชนิด

2. บริษัท ไทยอ๊อฟเซท จำกัด : ประกอบธุรกิจหลักบริการสิ่งพิมพ์บรรจุภัณฑ์และสินค้าทุกชนิด

3. บริษัท ไดอิชิ แพคเกจจิ้ง จำกัด : ประกอบธุรกิจหลักบริการสิ่งพิมพ์บรรจุภัณฑ์

4. ห้างหุ้นส่วน เหรียญทองการพิมพ์ จำกัด : ประกอบธุรกิจหลักรับจ้างพิมพ์สิ่งพิมพ์ทั่วไป

5. บริษัท คิมแพ็ค จำกัด : ประกอบธุรกิจหลักผลิตหลอดบรรจุภัณฑ์ส่งต่างประเทศ

รายการค้ากับบริษัทที่เกี่ยวข้องกันที่สำคัญ ณ วันที่ 31 ธันวาคม 2543 ประกอบด้วย :

ลูกหนี้และตั๋วเงินรับการค้า บาท

บริษัท เหรียญทองลามิทิวบ์ จำกัด 29,463,713

บริษัท ไทยอ๊อฟเซท จำกัด 10,232,437

บริษัท ไดอิชิ แพคเกจจิ้ง จำกัด 8,913,502

ห้างหุ้นส่วน เหรียญทองการพิมพ์ จำกัด 18,055

บริษัท คิมแพ็ค จำกัด 488,103

รวม 49,115,810

เจ้าหนี้และตั๋วเงินจ่ายการค้า

บริษัท เหรียญทองลามิทิวบ์ จำกัด 16,220,428

บริษัท ไทยอ๊อฟเซท จำกัด 120,000

บริษัท ไดอิชิ แพคเกจจิ้ง จำกัด 197,215

ห้างหุ้นส่วน เหรียญทองการพิมพ์ จำกัด 880,380

บริษัท สยามหมึกพิมพ์และเคมีภัณฑ์ จำกัด 1,600,916

รวม 19,018,939

ค่าเช่าค้างจ่าย 1.13 ล้านบาท

ค่าขายสินค้า 147.04 ล้านบาท

ค่าซื้อสินค้า 73.41 ล้านบาท

ค่าเช่าจ่าย 1.61 ล้านบาท

จากปัจจัยในโครงสร้างในการผลิตผลิตภัณฑ์ส่วนหนึ่งต้องพึ่งพาบริษัทที่อยู่ในอุตสาหกรรมเดียวกัน
(ทั้งในด้าน Upstream และ Downstream) หรือ ใกล้เคียงกัน ตามลักษณะเฉพาะของธุรกิจ
โดยเฉพาะบริษัทต้องการควบคุมคุณภาพของวัตถุดิบ สินค้า
และเทคโนโลยีการผลิตให้ได้ระดับมาตรฐาน สอดคล้องกับกลยุทธ์ทางการตลาด (Marketing
Strategy) ที่ได้กำหนดไว้ จึงเกิดรายการค้าระหว่างกันกับบริษัทที่เกี่ยวข้อง

แนวทางรายการที่เกิดขึ้นกับบริษัทที่เกี่ยวข้อง

1.  ไม่มีรายการที่ให้กู้หรือกู้ยืมระหว่างกัน กับบริษัทที่เกี่ยวข้อง

2.  สำหรับราคาซื้อสินค้ากับบริษัทที่เกี่ยวข้องกันจะใช้ราคา
    ซึ่งเป็นไปตามปกติธุรกิจทางการค้าและสำหรับการขายสินค้าสำเร็จรูปโดยทั่วไปจะเป็นไปตามปกติธุรกิจทางการค้ายกเว้นสินค้าบางรายการที่มีการขายในราคาต่ำกว่าทุนในปี
    2542

ในปี 2543 การกำหนดราคาซื้อขายระหว่างบริษัทฯ
ที่เกี่ยวข้องกันอยู่ในราคาที่ไม่แตกต่างจากบุคคลภายนอก

3.  บริษัทฯ มีสัญญาเช่าที่ดินและอาคาร (ตามหมายเหตุประกอบงบการเงิน เรื่อง
    สัญญาเช่าระยะยาว) โดยคู่สัญญายังคงผูกพันต่อไปทั้งสองฝ่าย

4.  บริษัทฯ
    เปิดเผยข้อมูลระหว่างบริษัทที่เกี่ยวข้องไว้ในหมายเหตุประกอบงบการเงินที่รับรองโดยผู้สอบบัญชีรับอนุญาต

  จากนโยบายบริษัทฯ
  ที่จะพยายามรักษาความเสี่ยงในการพิ่งพาธุรกิจกับบริษัทที่เกี่ยวข้องกันให้อยู่ในสัดส่วนที่เหมาะสม
  ประกอบกับเกณฑ์เฉลี่ยของการเก็บหนี้ต้องผ่อนปรนตามสภาพเศรษฐกิจตามควรแต่อยู่ในวิสัยที่ควบคุมได้

อย่างไรก็ตาม จากโครงสร้างผลิตภัณฑ์ในปัจจุบันและอนาคต
ซึ่งนับวันจะเปลี่ยนแปลงไปจากกลุ่มผลิตภัณฑ์เดิม
ซึ่งจะเป็นตัวกำหนดให้การพึ่งพาปัจจัยทางธุรกิจกับกลุ่มบริษัทดังกล่าว ลดลงโดยปริยาย
ข้อมูลสรุป

ไม่มีข้อมูล
[]

แบบรายงานการเปิดเผยข้อมูล (แบบ 56-1)

บริษัท ไทย โอ. พี. พี. จำกัด (มหาชน)

ประจำปี 2543
ข้อพิพาททางกฎหมาย

จากผลกระทบจากปัญหาเศรษฐกิจต่อเนื่องที่เริ่มรุนแรงสูงสุดตั้งแต่ช่วงปี 2540 จนถึงปัจจุบัน
โดยเฉพาะจากกรณีการลดค่าเงินบาท
และผลกระทบต่อเนื่องมาทั้งภายในประเทศและจากต่างประเทศ บริษัทฯ
ก็ถือว่าต้องถูกกระทบด้วยอย่างหลีกเลี่ยงไม่ได้ แต่ก็ได้ปรับสภาพการดำเนินธุรกิจ
และวางแผนรองรับปัญหาไว้ล่วงหน้า เป็นลำดับขั้นตอนโดยเฉพาะกับปัญหาลูกหนี้ที่
ไม่สามารถชำระหนี้ได้ โดยจะควบคุมและติดตามการชำระหนี้อย่างใกล้ชิด
แต่ก็ต้องอยู่ในสถานะที่ยังคงสภาพการแข่งขันในการขายสินค้าได้ ผลกระทบที่เกิดขึ้นบริษัทฯ
ได้ดำเนินการตามขั้นตอนในการเจรจา ประนีประนอม
โดยยึดหลักการแก้ปัญหาตามสภาพข้อเท็จจริงนั้น ๆ มีผลโดยสรุปเป็นข้อพิพาททางกฎหมายดังนี้

กรณีพิพาทคดีแพ่ง บริษัทฯ เป็นโจทก์ฟ้องเรียกร้องค่าเสียหายกรณีผิดสัญญาซื้อขายสินค้าจากลูกหนี้ 4
ราย ลูกหนี้ 2 ราย ตกลงทำสัญญาประนีประนอมในศาล 1 รายได้รับชำระหนี้ครบแล้วตามสัญญา ฯ
และอีก 1 รายอยู่ระหว่างยื่นขอรับชำระหนี้จากลูกหนี้เข้าสู่กระบวนการฟื้นฟูกิจการ ส่วนลูกหนี้อีก 2
ราย อยู่ระหว่างสืบทรัพย์เพื่อบังคับคดีตามคำพิพากษาของศาล

กรณีพิพาทคดีอาญา บริษัทฯ เป็นโจทก์ฟ้องตาม พรบ.เช็ค ลูกหนี้ 3 ราย ศาลรับฟ้องไว้แล้ว 1 ราย
ออกหมายจับแล้ว 1 ราย และอยู่ระหว่างศาลพิพากษารับฟ้อง 1 ราย

จากที่บริษัท ฯ ได้ดำเนินการทั้งคดีแพ่งและคดีอาญา ไว้แล้ว
เพื่อเร่งรัดให้กระบวนการถึงที่สุดตามขั้นตอนของกฎหมายและตามอายุความ
โดยมูลค่าข้อพิพาททั้งหมดนั้นอยู่ในระดับเพียงพอกับที่บริษัทฯ ตั้งค่าเผื่อหนี้สงสัยจะสูญไว้แล้ว
โดยเฉพาะในส่วนที่ถือว่าเป็นหนี้สูญที่เกิดขึ้นแล้วอยู่ในระดับที่ยอมรับได้
โครงการดำเนินงานในอนาคต

ทางบริษัท มีโครงการต่าง ๆ ในอนาคต ดังนี้

จากที่บริษัทได้เพิ่มกำลังการผลิตต่อเนื่อง
จนทำให้กำลังการผลิตสามารถตอบสนองกลุ่มลูกค้าที่สำคัญของบริษัทได้ในระดับหนึ่ง
และก็จะเป็นโครงการต่อเนื่องในการพัฒนาสายการผลิตให้เพิ่มศักยภาพในการปรับเปลี่ยนโดยสอดคล้องกับปัจจัยความหลากหลายของวัตถุดิบ,
การเปลี่ยนแปลงรูปแบบของผลิตภัณฑ์ตามความต้องการของลูกค้า
ประกอบกับความต้องการที่ต้องเป็นมาตรฐานของผลิตภัณฑ์ที่สูงขึ้นเป็นลำดับ
มูลค่าโครงการต่อเนื่องประมาณ 2-3 ล้านบาท

ลงทุนในเครื่องจักรด้านผลิตภัณฑ์บริการการพิมพ์ ต่อเนื่องมูลค่าประมาณ 50 ล้านบาท
เพื่อให้บริษัทฯมีกำลังการผลิตและเทคโนโลยี่ครอบคลุมและเพียงพอกับความต้องการของลูกค้าที่มีความหลากหลาย

เป็นโครงการที่มีความคืบหน้าต่อเนื่องที่บริษัทได้ให้ความสนใจและสานต่อโครงการร่วมทุนกับบริษัทต่างชาติที่ต้องการลงทุนในผลิตภัณฑ์ที่อยู่ใน
สายผลิตภัณฑ์ที่บริษัทชำนาญและได้เปรียบคู่แข็งขัน
โครงการอยู่ในระหว่างพิจารณาศึกษาความเป็นไปได้ขั้นสุดท้าย

ใช้แผนการตลาด ในการขยายตลาดต่างจังหวัดและต่างประเทศโดยใช้ผลิตภัณฑ์ฟิล์มยืด/หด
ในส่วนของตลาดต่างจังหวัด และผลิตภัณฑ์ฟิล์มหดในตลาดต่างประเทศ
บุคคลอ้างอิง

1. นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

62 ถ.รัชดาภิเษก แขวงคลองเตย เขตคลองเตย กรุงเทพฯ

โทร. 3591201-49

2. ผู้สอบบัญชี : นางเกษรี ณรงค์เดช

ผู้สอบบัญชีรับอนุญาติ ทะเบียนเลขที่ 76

สำนักงาน เอ.เอ็ม.ที. แอสโซซิเอท

491/27 สีลมพลาซ่า, ถนนสีลม บางรัก กรุงเทพ ฯ โทร 234-1676

3. ที่ปรึกษาทางการเงิน : -

4. สถาบันการเงินที่บริษัทฯ ติดต่อประจำ และวงเงินสินเชื่อที่บริษัทฯได้รับจากธนาคารพาณิชย์
และสถาบันการเงินในประเทศ ณ.วันที่ 16 มีนาคม 2544

(หน่วย: ล้านบาท)

ชื่อสถาบันการเงิน ยอดสินเชื่อคงค้าง ยอดเงินฝาก

ธนาคารกรุงเทพ จำกัด (มหาชน) - 3.98

ธนาคารเอเซีย จำกัด (มหาชน) - 30.00

ธนาคารไทยพาณิชย์ จำกัด (มหาชน) - 0.37

ธนาคารกรุงไทย จำกัด (มหาชน) - 0.17

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายสุธี ลิ่มอติบูลย์เป็นผู้ลงลายมือชื่อ
กำกับเอกสารนี้ไว้ทุกหน้าด้วย หากเอกสารใดไม่มีการลงลายมือชื่อของคุณสุธี ลิ่มอติบูลย์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายสุธี ลิ่มอติบูลย์ กรรมการผู้จัดการ ……………………….

2. นายสุเมธ ลิ่มอติบูลย์ กรรมการ ……………………….

ชื่อ ตำแหน่ง ลายมือชื่อ

ผู้รับมอบอำนาจ นายสุธี ลิ่มอติบูลย์ กรรมการผู้จัดการ ……………………….
การวิจัยและพัฒนา

ในส่วนของหลอดลามิเนท บริษัทฯ ได้มีการวิจัยและพัฒนาอย่างต่อเนื่อง
โดยอาศัยเครื่องมืออุปกรณ์และห้อง Lab ที่ทันสมัย . ในการลดความหนาของ Web
เพื่อลดต้นทุนของวัตถุดิบ อีกทั้งมีการปรับปรุงเครื่องผลิตหลอดลามิเนท เพื่อเพิ่มประสิทธิภาพการผลิต
และสามารถใช้ Web ที่บางลงได้ และได้เปลี่ยนเครื่องฉีดฝาจุกหลอดลามิเนท จากแบบ
Hot-Runner เป็น Cold-Runner ซึ่งเป็นการทำให้จุกที่ฉีดออกมามีคุณภาพที่ดีขึ้นการสูญเสียน้อยลง
เพื่อเพิ่มศักยภาพทางการแข่งขันในเรื่องราคา ในส่วนของฟิล์มพลาสติกชนิดต่างๆ ที่บริษัทผลิต
ก็มีการทดลองสูตรใหม่ๆ
อยู่เสมอเพื่อใช้เม็ดพลาสติกในประเทศให้มากขึ้นในภาวะที่ต้องการลดการพึ่งพาสินค้าต่างประเทศ
อีกทั้งพัฒนาคุณสมบัติของฟิล์มให้บางลงแต่แข็งแรงขึ้นตามแนวโน้มตลาดโลกที่ต้องการ Downgauge
ฟิล์มเพื่อลดต้นทุนการผลิต

สำหรับผลิตภัณฑ์ฉลากกาว (สติ๊กเกอร์) จากเดิมที่บริษัทฯได้มี ระบบ Silk Screen Unit
ที่สามารถพิมพ์ตัวนูนบนฉลากกาว (สติกเกอร์) ได้อย่างคมชัด
สร้างความแปลกใหม่ให้กับตลาดฉลากกาวแล้ว บริษัทฯยังได้มีการตกลงซื้อเครื่องจักรตัวใหม่
ซึ่งมีความยืดหยุ่นและสามารถพิมพ์ได้หลายระบบในเครื่องเดียวกัน
อีกทั้งมีกำลังการผลิตและความแม่นยำสูง เหมาะสำหรับงานที่ต้องการคุณภาพ
บุคคลอ้างอิงอื่น ๆ และปัจจัยความเสี่ยง

1 ที่ปรึกษาทางกฎหมาย : 1. บริษัท สำนักงานกฎหมาย ศักยภาพ จำกัด

56/76 ถนนพระบรมราชชนนี

แขวงตลิ่งชัน เขตตลิ่งชัน กรุงเทพฯ 10170

โทร. 880-7126, 880-727 โทรสาร 435-8938

2. บริษัท ไว้ท์ แอนด์ เคส (ประเทศไทย) จำกัด

เลขที่ 999 เกษรพลาซ่า ชั้น 5

ถนนเพลินจิต แขวงลุมพินี เขตปทุมวัน

กรุงเทพฯ 10330

โทร. 656 1721-32

2 ปัจจัยความเสี่ยง

(1) ความเสี่ยงในแง่ของลูกหนี้ด้อยคุณภาพ
เนื่องจากบริษัทลูกค้าบางรายได้รับผลกระทบจากปัญหาเศรษฐกิจ
จึงทำให้การบริหารทางการเงินของบริษัทลูกค้าไม่คล่องตัว
ทำให้มีการยืดการชำระเงินให้แก่ทางบริษัทฯ ซึ่งทำให้บริษัทฯได้มีการชะลอ
และลดปริมาณการขายกับลูกค้าที่มีปัญหา ด้วยวิธีดังกล่าวก็เป็นผลทำให้ยอดรายได้จากการขาย
รวมทั้งในแง่ของกำไรขั้นต้นที่ลดลงในที่สุดด้วย

(2) ความเสี่ยงในแง่ของการแข่งขันที่เพิ่มสูงขึ้น เนื่องมาจากลดค่าลงของค่าเงินบาท
ซึ่งถือเป็นปัจจัยที่ช่วยส่งเสริมให้คู่แข่งขันต่างประเทศเข้ามามีส่วนแบ่งในตลาด
ซึ่งบริษัทข้ามชาติเหล่านี้มักมีข้อได้เปรียบอย่างมากทั้งในแง่ของเงินทุนที่มีปริมาณสูง
หรือการที่ค่าเงินของบริษัทเหล่านี้มีค่ามากขึ้นเมื่อเทียบกับเงินบาท มีเทคโนโลยีที่ทันสมัย รวมถึงมี
R&D อย่างต่อเนื่องควบคู่ไปกับการตลาด ซึ่งดังที่ได้กล่าวมาแล้วนั้นถือได้ว่า
บริษัทข้ามชาติเหล่านี้เป็น
คู่แข่งขันที่น่ากลัวที่อาจจะมีบทบาทสำคัญและสามารถแย่งส่วนแบ่งตลาดในอุตสาหกรรม Packaging

(3) ความผันผวนของอัตราดอกเบี้ยและอัตราแลกเปลี่ยน
ซึ่งก่อให้เกิดความเสี่ยงในด้านราคาของวัตถุดิบทั้งจากต่างประเทศ และในประเทศ
ที่มีการปรับค่าสูงขึ้น ทำให้ต้นทุนในการผลิตสูงขึ้น และนำไปสู่การลดลงของกำไรของบริษัทฯ

แนวทางแก้ไข

(1) การกระจายธุรกิจหลักของบริษัทฯไปยังอุตสาหกรรมด้านอื่น ๆ กล่าวคือ
เนื่องมาจากภาวะการแข่งขันที่สูงขึ้น อาจมีผลกระทบต่อธุรกิจหลักของบริษัทฯ
คือทำให้ยอดขายของธุรกิจดังกล่าวไม่สามารถทำผลกำไรได้ ดังนั้นแนวทางการแก้ไขคือ
การทำการวิจัย
และพัฒนาผลิตภัณฑ์ใหม่ที่เป็นที่ต้องการของตลาดขึ้นมาทดแทนผลิตภัณฑ์เดิมที่มีผลกำไรและมีส่วนแบ่งตลาดที่ลดลง

(2) ในด้านของลูกหนี้ที่ด้อยคุณภาพ บริษัทฯ จะมีการเลือกสรรลูกค้าให้เข้มงวดมากขึ้น
โดยจะเน้นถึง สภาพความมั่นคงทางการเงิน และความสามารถในการชำระคืนหนี้สิน
รวมไปถึงมีการกระจายธุรกิจไปยังสายการผลิตด้านสติ๊กเกอร์ให้มากขึ้น
เนื่องมาจากลูกค้าเหล่านี้เป็นลูกค้ารายใหญ่จากต่างประเทศ เช่น บจก.ยูนิลีเวอร์ไทยโฮลดิ้งส์ ,
บจก. คอลเกตปาล์มโอลีฟ (ประเทศไทย) ซึ่งถือได้ว่าเป็นลูกหนี้ที่มีคุณภาพสูง และมีความเสี่ยงที่ต่ำ

(3) ในส่วนของราคาวัตถุดิบที่เพิ่มขึ้น ส่งผลกระทบต่อต้นทุนการผลิตที่เพิ่มสูงขึ้นต่อเนื่องมา
บริษัทก็ได้พยายามที่จะลดต้นทุนการผลิตโดยการเพิ่มประสิทธิภาพการผลิตโดยมีการว่าจ้างที่ปรึกษาเข้าทำการอบรมบุคลากร
เพื่อทำให้เกิดประสิทธิภาพในการทำงาน รวมไปถึงการเปลี่ยนแปลงวิธีการและเทคนิคในการผลิต
เพื่อเพิ่มประสิทธิผล
สินทรัพย์ของบริษัทฯ และบริษัทย่อย

เนื่องจากบริษัทฯ ไม่มีบริษัทฯ ย่อย จึงไม่มีสินทรัพย์ของบริษัทย่อยมาแสดง

1) ที่ดิน อาคาร และเครื่องจักร

บริษัทฯ มีสำนักงานใหญ่ตั้งอยู่เลขที่ 1741 ถ.จันทน์ แขวงทุ่งมหาเมฆ เขตสาธร กรุงเทพฯ
โดยเสียค่าเช่า ในอัตราเดือนละ 10,000 บาท นอกจากนี้บริษัทยังได้เช่าโรงงานอีก 2 แห่ง
เพื่อใช้เป็นโรงงานของแผนกเครื่องพิมพ์ โดยเสียค่าเช่า 66,000 บาทต่อเดือน
และมีเช่าบ้านพักคนงานอีก 1 แห่ง ในอัตราเดือนละ 8,000 บาท
สำหรับอาคารและที่ดินของบริษัทฯ ตั้งอยู่เลขที่ 119 หมู่ 4 นิคมอุตสาหกรรมลาดกระบังในพื้นที่ 6
ไร่ 14 งาน มีอาคาร 2 หลังสำหรับตั้งเครื่องทำ CPP FILM นอกจากนี้บริษัทฯ
ยังได้เช่าโรงงานอีก 1 แห่ง โดยตั้งอยู่เลขที่ 85/2 หมู่ 1 นิคมอุตสาหกรรมเวลโกรว์
โดยมีวัตถุประสงค์เพื่อใช้เป็นโรงงานของแผนกหลอดยาสีฟัน โดยเสียค่าเช่าในอัตรา 50,000
บาทต่อเดือน

ตารางแสดงเครื่องจักรและมูลค่าทางบัญชี

ราคาทุน ค่าเสื่อมสะสม มูลค่าตามบัญชี อายุการใช้งาน ปีที่ใช้แล้ว

เครื่องจักรที่ใช้ในการผลิตฟิล์ม 191,119,583 149,673,007 41,446,576 6.7 - 10
0.09-10 ปี

เครื่องจักรที่ใช้ในการพิมพ์ 118,121,646 65,191,263 52,930,384 6.7- 10 3.3 –7.5 ปี

เครื่องจักรที่ใช้ในการผลิตหลอด 91,025,896 48,333,058 42,692,838 5 - 10 1.42-5 ปี

อาคาร อุปกรณ์ เครื่องใช้สำนักงาน 84,137,943 36,705,996 47,431,947 5 - 20 0.08-
15.25 ปี

เครื่องจักรที่ใช้งานอื่น ๆ 570,383 286,992 283,391 6.7 3.35 ปี

รวม 484,975,452 300,190,316 184,785,136

จำนวนเครื่อง

เครื่องจักรที่ใช้ในการผลิตฟิล์ม 7 เซ็ท

เครื่องจักรที่ใช้ในการพิมพ์ 2 เซ็ท

เครื่องจักรที่ใช้ในการผลิตหลอด 2 เซ็ท

อาคาร 2 หลัง

อุปกรณ์ เครื่องใช้สำนักงาน 20 เซ็ท

เครื่องจักรที่ใช้งานอื่น ๆ 1 เซ็ท

รวม 34

ณ สิ้นปี 2543 บริษัทได้จำนองที่ดิน เป็นหลักประกันสำหรับวงเงินสินเชื่อที่ได้รับจากธนาคาร
วงเงินเบิกเกินบัญชีและเงินกู้ยืมธนาคาร-ทรัสต์รีซีท จำนวน 12.73 ล้านบาท

2 มูลค่าสินทรัพย์สุทธิ

2.1 มูลค่าสินทรัพย์สุทธิที่ปรับด้วยราคาประเมิน หรือ เงินลงทุน : รวม 184,785,135.70 บาท

2.2 มูลค่าสินทรัพย์ตาม 6.1.1 หัก ด้วยหนี้สินจากภาระผูกพันใด ๆ :

มูลค่าสินทรัพย์สุทธิตาม 6.1.1 = 184,785,136 บาท

หัก หนี้สินจากภาระผูกพันใด ๆ -0-

184,785,136 บาท

2.3 มูลค่าตาม 6.1.1 และ 6.1.2 ต่อหุ้น 30.80 บาท
[]

แบบรายงานการเปิดเผยข้อมูล (แบบ 56-1)

บริษัท ไทย โอ. พี. พี. จำกัด (มหาชน)

ประจำปี 2544
ข้อพิพาททางกฎหมาย

จากผลกระทบจากปัญหาเศรษฐกิจต่อเนื่องที่เริ่มรุนแรงสูงสุดตั้งแต่ช่วงปี 2540 จนถึงปัจจุบัน
โดยเฉพาะจากกรณีการลดค่าเงินบาท
และผลกระทบต่อเนื่องมาทั้งภายในประเทศและจากต่างประเทศ บริษัทฯ
ก็ถือว่าต้องถูกกระทบด้วยอย่างหลีกเลี่ยงไม่ได้ แต่ก็ได้ปรับสภาพการดำเนินธุรกิจ
และวางแผนรองรับปัญหาไว้ล่วงหน้า เป็นลำดับขั้นตอนโดยเฉพาะกับปัญหาลูกหนี้ที่
ไม่สามารถชำระหนี้ได้ โดยจะควบคุมและติดตามการชำระหนี้อย่างใกล้ชิด
แต่ก็ต้องอยู่ในสถานะที่ยังคงสภาพการแข่งขันในการขายสินค้าได้ ผลกระทบที่เกิดขึ้นบริษัทฯ
ได้ดำเนินการตามขั้นตอนในการเจรจา ประนีประนอม
โดยยึดหลักการแก้ปัญหาตามสภาพข้อเท็จจริงนั้น ๆ ซึ่งลูกหนี้ดังกล่าวดำเนินการไปเสร็จสิ้นแล้ว
ผลการดำเนินการปี 2544 โดยสรุปดังนี้

กรณีพิพาทคดีแพ่ง บริษัทฯ เป็นโจทก์ฟ้องเรียกร้องค่าเสียหายกรณีผิดสัญญาซื้อขายสินค้าจากลูกหนี้ 7
คดี มูลค่ารวม 2.35 ล้านบาท ลูกหนี้ 1
รายอยู่ระหว่างยื่นขอรับชำระหนี้จากลูกหนี้เข้าสู่กระบวนการฟื้นฟูกิจการ มูลค่า 0.03 ล้านบาท
ส่วนลูกหนี้อีก 2 ราย อยู่ระหว่างสืบทรัพย์เพื่อบังคับคดีตามคำพิพากษาของศาล มูลค่า 0.13
ล้านบาท

กรณีพิพาทคดีอาญา บริษัทฯ เป็นโจทก์ฟ้องตาม พรบ.เช็ค ลูกหนี้ 1 ราย

จากที่บริษัท ฯ ได้ดำเนินการทั้งคดีแพ่งและคดีอาญา ไว้แล้ว
เพื่อเร่งรัดให้กระบวนการถึงที่สุดตามขั้นตอนของกฎหมายและตามอายุความ
โดยมูลค่าข้อพิพาททั้งหมดนั้นอยู่ในระดับเพียงพอกับที่บริษัทฯ ตั้งค่าเผื่อหนี้สงสัยจะสูญไว้แล้ว
โดยเฉพาะในส่วนที่จะถือว่าเป็นหนี้สูญจะอยู่ในระดับที่คาดคะเนไว้

บริษัทไม่มีข้อพิพาททางกฎหมายกับกรรมการ ผู้บริหาร หรือผู้ที่เกี่ยวข้อง
และไม่มีคดีที่มีผลอย่างมีนัยสำคัญ
โครงการดำเนินงานในอนาคต

  บริษัทฯ มีโครงการต่าง ๆ ในอนาคต ดังนี้

1) จากที่บริษัทฯได้มีการให้บริการและจำหน่ายผลิตภัณฑ์ที่ไม่ได้ผลิตเองมาเป็นลำดับ
จนทำให้สามารถสร้างรายได้มูลค่าสูง สอดรับกับช่องทางการทำธุรกิจในส่วนที่ต้องการความคล่องตัว
บริษัทฯจึงกำหนดเป็นนโยบายในการจัดกลุ่มผลิตภัณฑ์ดังกล่าวเข้าไปในกลุ่มฟิลม์บรรจุภัณฑ์
โดยตั้งเป้าให้มีรายได้เป็น 1 ใน 3 ของรายได้รวม
โดยงบประมาณสนับสนุนการดำเนินการดังกล่าวขึ้นอยู่กับสภาพข้อเท็จจริงที่ทำได้จริงคาดว่าประมาณ
1-2 ล้านบาทในปี 2545

2) ลงทุนในเครื่องจักรอุปกรณ์ด้านผลิตภัณฑ์บริการการพิมพ์
เพื่อสนับสนุนความสามารถในการใช้กำลังผลิตให้สูงขึ้นมูลค่าประมาณ 2 ล้านบาท
ตลอดจนทำให้บริษัทฯมีกำลังการผลิตและเทคโนโลยีครอบคลุมและเพียงพอกับความต้องการของลูกค้าที่มีความหลากหลาย

3)
เป็นโครงการที่มีความคืบหน้าต่อเนื่องที่บริษัทได้ให้ความสนใจและสานต่อโครงการร่วมทุนกับบริษัทต่างชาติที่ต้องการลงทุนในผลิตภัณฑ์ที่อยู่ใน
สายผลิตภัณฑ์ที่บริษัทชำนาญและได้เปรียบคู่แข่งขัน
บางโครงการอยู่ในระหว่างพิจารณาศึกษาความเป็นไปได้ของโครงการ

4) จากที่กำหนดให้การให้บริการและการจำหน่ายผลิตภัณฑ์ของบริษัทฯมีมาตรฐานคุณภาพ
ซึ่งได้รับมาตรฐาน ISO มาส่วนหนึ่งแล้ว
ก็จะสนับสนุนให้มีการต่อยอดและทบทวนมาตรฐานต่างๆให้มีผลมากขึ้นให้สอดคล้องกับเป้าหมายสุดท้ายคือความพึงพอใจของลูกค้า
คาดว่าจะใช้งบประมาณ 1 ล้านบาท

5) เป็นการสนับสนุนด้านการจัดการฐานข้อมูล การเชื่อมต่อข้อมูล เพื่อการประเมินผล
และการตัดสินใจ และการสร้างระบบแบบ Paperless
เพื่อความรวดเร็วและแม่นยำในการประสานงานระหว่างต่าง ๆ จนถึงการสร้างระบบ MIS
(Management Information System) ให้กับฝ่ายบริหาร
เพื่อให้สามารถสนับสนุนการตัดสินใจให้ทันต่อเวลาและแม่นยำ อีกทั้งสามารถควบคุมต้นทุน
การควบคุมภายใน และใช้ทรัพยากรที่มีอยู่จำกัดได้ประโยชน์สูงสุด คาดว่าจะใช้งบประมาณ 2-3
ล้านบาท
การรับรองความถูกต้องของข้อมูล

1. นายทะเบียนหลักทรัพย์ : บริษัท ศูนย์รับฝากหลักทรัพย์ (แห่งประเทศไทย) จำกัด

62 อาคารตลาดหลักทรัพย์แห่งประเทศไทย ชั้น 7 ถ.รัชดาภิเษก

  แขวงคลองเตย เขตคลองเตย กรุงเทพฯ 10110

โทร. 023591200-49 โทรสาร. 023591262-63

2. ผู้สอบบัญชี : นางเกษรี ณรงค์เดช

ผู้สอบบัญชีรับอนุญาติ ทะเบียนเลขที่ 76

คุณสุวณีย์ กิตติปัญญางาม

ผู้สอบบัญชีรับอนุญาติ ทะเบียนเลขที่ 2899

สำนักงาน เอ.เอ็ม.ที. แอสโซซิเอท

491/27 สีลมพลาซ่า, ถนนสีลม บางรัก กรุงเทพ ฯ โทร 022341676, 022342132

3. ที่ปรึกษาทางการเงิน : -

4. สถาบันการเงินที่บริษัทฯ ติดต่อประจำ และวงเงินสินเชื่อที่บริษัทฯได้รับจากธนาคารพาณิชย์
และสถาบันการเงินในประเทศ ณ.วันที่ 16 มีนาคม 2545

(หน่วย: ล้านบาท)

ชื่อสถาบันการเงิน ยอดสินเชื่อคงค้าง ยอดเงินฝาก

ธนาคารกรุงเทพ จำกัด (มหาชน) - 6.58

ธนาคารเอเซีย จำกัด (มหาชน) - 2.52

ธนาคารไทยพาณิชย์ จำกัด (มหาชน) - 0.08

ธนาคารกรุงไทย จำกัด (มหาชน) 2.0 1.76

ธนาคารดีบีเอส ไทยทนุ จำกัด (มหาชน) 14.0 -

ธนาคารยูโอบี รัตนสิน จำกัด (มหาชน) 8.0 -

ธนาคารสแตนดาร์ดชาเตอร์ส จำกัด (มหาชน) 2.0 -

ข้าพเจ้าได้ตรวจสอบข้อความและข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อความที่ควรต้องแจ้งในสาระสำคัญ
อันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรอง
ความถูกต้องที่เป็นชุดเดียวกัน ข้าพเจ้าได้มอบหมายให้ นายสุธี ลิ่มอติบูลย์เป็นผู้ลงลายมือชื่อ
กำกับเอกสารนี้ไว้ทุกหน้าด้วย หากเอกสารใดไม่มีการลงลายมือชื่อของคุณสุธี ลิ่มอติบูลย์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายสุธี ลิ่มอติบูลย์ กรรมการผู้จัดการ ……………………….

2. นายบุญชู ลิ่มอติบูลย์ กรรมการ ……………………….

ชื่อ ตำแหน่ง ลายมือชื่อ

ผู้รับมอบอำนาจ นายสุธี ลิ่มอติบูลย์ กรรมการผู้จัดการ ……………………….